  Анжелика Тихонова корреспондент Ижкарын Калыкъёслэн эшъяськон юртазы «Финно-угорский мир – созвучие культур» адӟытон усьтӥськиз. Со сярысь ужъюртлэн пресс-службаез ивортӥз. Адӟытон Ӵыжы-выжы луись финн-угор калыкъёслэсь нуналъёссэс пусъёнлы дасямын но соослэн лулчеберетъёссылэсь узырлыксэ возьматэ Отын чеберлыко киужъёс, йӧскалык дӥськутъёс, книгаос пыр финн-угор калыкъёслэн аспӧртэм йылолъёсынзы тодматскыны луэ. Адӟытонэз дасян бордын поръёслэн «Одо Мари Ушем» но мордваослэн «Умарина» огазеяськонъёссы, керамикая «Мугур» студия, йӧскалык шӧмо чеберъяськонъёс лэсьтӥсь «Ибыр Вер»мастерской, Удмуртиысь йӧскалык лыдӟетъюрт, этно-дизайнер Полина Кубиста, Алнаш ёросысь Варзи-Ятчи школаысь «Соломоплетение» студия но «Фабрика художественных товаров» тыршизы. Экспозиция 31-тӥ коньывуонозь ужало, соин вань мылкыд карисьёс тодматскыны быгато. Тодэ вайытом, Удмуртилэн кунлыкезлы 100 ар тырмонлы Ижкарысь Кузебай Герд нимо йӧскалык музейын «Калыкъёсты огазеясь элькун» («Республика, объединяющая народы») адӟытон (0+) усьтӥзы.  Тегъёс: Лулчеберет Ижкар Удмуртия Калыкъёслэнэшъяськонюртсы адӟытон финн-угоркалыкъёс  